Volkswagen breek rekord ná 10 jaar | Netwerk24
Deur Francois Williams 08 November 2019 08:11
Volkswagen se fabriek in Uitenhage het in Oktober sy vorige produksierekord – wat tien jaar gelede opgestel is – oortref.
Volkswagen spog hy het verlede maand 16 453 voertuie by dié aanleg vervaardig. Die vorige rekord was presies tien jaar gelede in Oktober 2009, toe 15 131 eenhede in daardie maand gebou is.
Volkswagen Polo’s op pad na die hawe in Port Elizabeth om uitgevoer te word. Volkswagen se fabriek in Uitenhage het in Oktober die hoogste produksievolumes in tien jaar behaal.Foto: Volkswagen
Die aanvanklike produksieteiken vir Oktober was 16 179 eenhede, wat reeds die vorige rekord sou oortref, maar die produksiespan het selfs dié teiken oortref.
Thomas Schaefer, besturende direkteur van Volkswagen Suid-Afrika, sê die aanleg in Uitenhage is op koers om teen die einde van die jaar ’n rekordproduksie van 162 000 voertuie te haal.
Teen einde Oktober het die Uitenhage-fabriek al 140 482 voertuie sedert die begin van die jaar gebou, waarvan 92 029 vir die uitvoermark bestem is.
Meer oor: Volkswagen | Motor | Motorvervaardigers | Motorbedryf | Motorvervaardiging